आदमपुर हलके के विकास कार्यों में कमी नहीं आने दी जाएगी : रानोलिया
मंडी आदमपुर सिटी |स्थानीय लोकनिर्माण विश्राम घर में आदमपुर खंड के गांवों की समस्याओं के बारे में सरपंचों से बातचीत करते हुए भाजपा प्रदेश सचिव कर्ण सिंह रानोलिया ने कहा कि गांवों में विकास कार्योंं में कोई कमी नहीं आने दी जाएगी। उन्होंने सरपंचों से कहा कि वे ईमानदारी से गांवों में विकास कार्य करवाएं और किसी प्रकार की दिक्कत हो तो उन्हें अवगत करवाएं ताकि अधिकारियों से संपर्क कर समस्या को दूर करवाया जा सके। उन्होंने कहा कि उनको विकास कार्यो के लिये मिले 15 करोड़ से हर गांव में 20 से 30 लाख रुपये के विकास कार्य करवाए जाएंगे। जवाहर नगर के सरपंच प्रीतम सिंह ने बताया कि उनके क्षेत्र में सीवर, सड़क गलियों में कई समस्याएं हैं एवं विकास कार्यों में भेदभाव किया जा रहा है। ब्लॉक समिति सदस्य सरोज बाला सरपंच ने उनके सामने रही परेशानियों से अवगत कराते हुए विकास कार्यों में रही परेशानियों को दूर करवाने की मांग की एवं कहा कि उनके यहां प्राइवेट कॉलोनियां बताकर काम नहीं किया जा रहा है। मोडाखेड़ा के सरपंच अशोक कुमार ने दड़ौली-मोडाखेड़ा सड़क बनवाने की मांग की। इस मौके पर भूपसिंह रोहिल्ला, जयपाल बेंदा, विनोद नामदेव, सुरेंद्र सहारण, अशोक मोडाखेड़ा, जगदीश भादू, कृष्ण कोहली, दुर्गेश कुमार, दलीप सिंह, सुग्रीव पंवार आदि मौजूद रहे।
awa_Deva hin_Deva